మిత్రుల రాజకీయ సమ్మేళనాలు | TDP & left to organise political meets | మిత్రుల రాజకీయ సమ్మేళనాలు - Telugu Oneindia
మిత్రుల రాజకీయ సమ్మేళనాలు
హైదరాబాద్: రాష్ట్రంలోని అన్ని జిల్లాల్లో రాజకీయ సమ్మేళనాలు నిర్వహించాలని తెలుగుదేశం, వామపక్షాల నాయకులు నిర్ణయించుకున్నారు. ఈ నెల 25 నుంచి వచ్చే 2వ తేదీ వరకు ఈ రాజకీయ సమ్మేళనాలు నిర్వహించనున్నట్లు తెలుగుదేశం అధ్యక్షుడు నారా చంద్రబాబు నాయుడు, సిపిఐ రాష్ట్ర కార్యదర్శి కె. నారాయణ, సిపిఎం రాష్ట్ర కార్యదర్శి బివి రాఘవులు ప్రకటించారు. చంద్రబాబు నివాసంలో మంగళవారం ఉదయం సమావేశమైన అనంతరం వారు మీడియా ప్రతినిధులతో మాట్లాడారు. తమ పార్టీల కార్యకర్తల్లో రాజకీయ స్ఫూర్తిని నింపేందుకు ఈ సమ్మేళనాలు జరుగుతాయని వారు చెప్పారు.
తాము ప్రజాసమస్యలపై ఉమ్మడి పోరాటాలు చేయాలని నిర్ణయించుకున్నట్లు చంద్రబాబు చెప్పారు. సమావేశంలో భవిష్యత్తు కార్యక్రమాలపై కూడా మాట్లాడుకున్నట్లు ఆయన తెలిపారు. బాబ్లీ ప్రాజెక్టు సహా అన్ని ప్రజాసమస్యలపై ఉమ్మడి పోరాటాలు చేయాలని నిర్ణయించుకున్నట్లు నారాయణ తెలిపారు. తాము అల్పాహారం ఓ చోట, మధ్యాహ్న భోజనం ఓ చోటా చేస్తున్నట్లు ముఖ్యమంత్రి డాక్టర్ వైయస్ రాజశేఖర రెడ్డి అంటున్నారని, తాము భోజనాలు మాత్రమే చేస్తున్నామని, రాజశేఖర రెడ్డిలా భూములను మెక్కడం లేదని రాఘవులు అన్నారు. కాంగ్రెస్ ప్రభుత్వాన్ని ఓడించేందుకు తమ పార్టీల కార్యకర్తల్లో స్ఫూర్తిని నింపేందుకు రాజకీయ సమ్మేళనాలు 23 జిల్లాల్లో జరుగుతాయని ఆయన చెప్పారు.
mitrula rajakeeya sammelanaalu | TDP & left to organise political meets | mitrula rajakeeya sammelanaalu - Telugu Oneindia
mitrula rajakeeya sammelanaalu
hyderabad: rashtramloni anni jillaallo rajakeeya sammelanaalu nirvahinchaalani telugudesam, vaamapakshaala naayakulu nirnayinchukunnaaru. ee nela 25 nunchi vache 2va tedee varaku ee rajakeeya sammelanaalu nirvahinchanunnatlu telugudesam adhyakshudu nara chandrababu nayudu, cpi rashtra kaaryadarsi ke. narayana, cpm rashtra kaaryadarsi bivi raghavulu prakatinchaaru. chandrababu nivaasamlo mangalavaaram udayam samavesamaina anantaram vaaru media pratinidhulatho matladaru. tama paarteela kaaryakartallo rajakeeya sphuurtini nimpenduku ee sammelanaalu jarugutaayani vaaru cheppaaru.
taamu prajaasamasyalapai ummadi poraataalu cheyalani nirnayinchukunnatlu chandrababu cheppaaru. samavesamlo bhavishyattu kaaryakramaalapai kuudaa matladukunnatlu aayana telipaaru. babley praajektu sahaa anni prajaasamasyalapai ummadi poraataalu cheyalani nirnayinchukunnatlu narayana telipaaru. taamu alpaharam oo chota, madhyahna bhojanam oo chota chestunnatlu mukhyamantri dactor vaiyas rajasekhara reddi antunnaarani, taamu bhojanaalu matrame chestunnamani, rajasekhara reddila bhoomulanu mekkadam ledani raghavulu annaru. congress prabhutvaanni odinchenduku tama paarteela kaaryakartallo sphuurtini nimpenduku rajakeeya sammelanaalu 23 jillaallo jarugutaayani aayana cheppaaru.